KOMMISSIONEN FOR DE EUROPÆISKE FÆLLESSKABER 
Bruxelles, den 09.04.1997 
KOM(97) 155 endelig udg. 
96/ 0034 (COD) 
UDTALELSE FRA KOMMISSIONEN 
i henhold til EF-traktatens artikel 189 B, stk. 2, litra d), 
om Europa-Parlamentets ændringerne til Rådets fælles holdning til 
forslag til 
EUROPA-PARLAMENTETS OG RÅDETS AFGØRELSE 
om anden tilpasning af afgørelse nr. 1110/94/EF om fjerde 
rammeprogram for Det Europæiske Fællesskabs indsats inden for forskning, teknologisk 
udvikling og demonstrationsaktioner (1994-1998) 

1. Indledning 
Den 2. februar 1996 forelagde Kommissionen Rådet og Parlamentet et 
forslag til afgørelse om anden tilpasning af afgørelse 1110/94/EF om 4. 
FTU-rammeprogram, som ændret ved afgørelse 616/96EF. Dette forslag 
om supplerende finansiering [KOM(96)12] var betinget af en revision af de 
gældende finansielle overslag. 
Europa-Parlamentet afgav udtalelse om dette forslag den 18. juni 1996. 
I mangel af en revision af de finansielle overslag reviderede Kommissionen 
sit forslag ved et brev fra Edith Cresson til Rådet og Europa-Parlamentet 
den 13. november 1996, som blev bekræftet på mødet i Rådet 
(forskningsministrene) den 5. december 1996. Uden at foregribe 
resultaterne af budgetproceduren for 1997 reducerer det reviderede forslag 
den supplerende finansiering til 100 mio. ECU. De supplerende midler er 
bestemt til selektiv finansiering af første aktion under 4. rammeprogram 
med henblik på visse forskningsemner. 
På dette grundlag fastlagde Rådet sin fælles holdning den 27. januar 1997. 
Kommissionen afgav udtalelse om Rådets fælles holdning i en meddelelse 
til Europa-Parlamentet den 27. januar 1997 [SEC(97)107 endelig udg.]. 
Den 13. marts afsluttede Europa-Parlamentet andenbehandlingen og 
fremsatte 5 ændringsforslag til den fælles holdning. 
Kommissionens udtalelse 
Kommissionen noterer sig med tilfredshed, at Europa-Parlamentet har 
gjort en særlig indsats for at afslutte andenbehandlingen mindre end en 
måned efter modtagelsen af den fælles holdning. Den er enig med 
Parlamentet i, at det haster med at fa en endelig afgørelse om den 
supplerende finansiering, for at denne kan få virkning og for at undgå 
enhver sammenblanding med drøftelserne om 5. rammeprogram. 
Kommissionen noterer sig endvidere med interesse, at Parlamentet under 
andenbehandlingen har valgt at fremsætte et begrænset antal 
ændringsforslag. Dette har været muligt takket være den tilnærmelse af 
standpunkterne, den fælles beslutningsprocedure har muliggjort. I den 
forbindelse kan det bemærkes, at Rådets indføjelse i den fælles holdning af 
emnet "detektering og destruktion af landminer" - efter et ændringsforslag 
fra Parlamentets førstebehandling - er blevet positivt modtaget af 
Parlamentet. Det kan ligeledes bemærkes, at Parlamentet for sit 
vedkommende har accepteret, at det er vigtigt og haster med en styrkelse 
af forskningen i overførbare spongiforme encephalopatier, som anbefalet i 
den fælles holdning. Til trods for Rådets og Parlamentets forskellige 
standpunkt med hensyn til den supplerende finansierings samlede beløb og 
fordeling mener Kommissionen, at der er tilvejebragt et grundlag for en 
endelig aftale. Af hensyn til et muligt kompromis mellem Parlamentet og 
Rådet inden for de kommende uger ønsker Kommissionen ikke på 
nuværende tidspunkt at tage hensyn til Parlamentets ændringsforslag, selv 
om den erkender, at de går i den rigtige retning. Disse ændringsforslag 
fortjener en konstruktiv overvejelse og drøftelse i Rådet. Kommissionen 
regner i øvrigt med i det forløbige budgetforslag for 1998 at skabe en 
tilstrækkelig margen til, at budgetmyndigheden kan gå ud over de 100 mio. 
ECU, der allerede er opført på 1997-budgettet. 
Som konklusion bekræfter Kommissionen på ny, at den ønsker at bidrage 
til tilvejebringelsen af en samlet og tilfredsstillende aftale mellem Rådet og 
Parlamentet. 
3-

ISSN 0254-1459 
KOM(97) 155 endelig udg. 
DOKUMENTER 
DA 15 01 16 
Katalognummer : CB-CO-97-143-DA-C 
ISBN 92-78-18107-2 
Kontoret for De luiropæiske Fællesskabers Officielle Publikationer 
L-2()85 Luxembourg 
4